Judith Kerr

I Anna Judith Gertrud Helene Kerr (14 ya ing Junio 1923 – 22 ya ing Mayo 2019) talasúlat ya ampóng talagúlis a Britanicang míbait king Alemaniang magyit nóng apúlung miliun a copia déng mísalí karéng librú na king mabílug a yátu."Obituary: Judith Kerr died on May 23rd," The Economist, 6 June 2019. Miglalang yang librung maki laráwan a miglambat king paglaláwé ning maldâ, anti king serieng Mog ampo ing The Tiger Who Came to Tea ampó réng mépúring novela pára karéng kayanakan, anti king When Hitler Stole Pink Rabbit, a makabási king bié na, at bábié paglaláwé ning anak king pámanákas king pámanalípit nang Hitler anyang Kadwang Gerang Pangyátu. Míbait ya anyang Republicang Weimar, at mintá ya king Britania kayábé ya ing familia na anyang 1935 bá nang takásan ing pámanalípit karéng Nazi.